૧૩મી ફેબ્રુઆરી, ૨૦૧૪ના રોજ મુકુન્દરાય પારાશર્યના જન્મને સો વર્ષ પૂરા થયા અને ૧૯ મે, ૨૦૧૪ના રોજ તેમના અવસાનને પણ ૨૯ વર્ષ પૂરા થયા છે, તો હાલમાં તેમની વાત કરવાની કોઈ પ્રસ્તુતા ખરી? જેમના જન્મને સો વર્ષ પૂરા થઈ ગયા હોય અને એમના કાવ્યો અને સત્યકથાઓ એ બધું વીસરાઈ ગયેલા જમાનાની વાત કહેતી હોય છે. એમની એક સુંદર કવિતાની વાત આપણને આજના જમાનાની વાત પણ કહી જાય છે. આ કાવ્ય એમના પ્રથમ કાવ્યસંગ્રહમાંથી લેવાયું છે. એમણે અને એમના ફોઈના દીકરા પ્રબોધ ભટ્ટનો સંયુક્ત કાવ્યસંગ્રહ ‘અર્ચન’ એકસાથે પ્રગટ થયો હતો. આ કાવ્યને સમજ્યા પછી આપણે જાણી જઈશું કે આ કવિ સો વર્ષ પછી પણ પ્રસ્તુત છે કે નહીં. કાવ્યનું શીર્ષક છે, ‘સૌથી મોટો પ્રશ્ન’